Schã in saina Schuizaid is da Bruno Kreisky mid da Sozialdemokrati in Kondakt kema und is 1926 gãns bewust zu deara iara "proletarischn" Jugendoaganisazion, da Sozialisdischn Oawatajugend (SAJ), dazua gãnga, wås saine Ötan  néd gean gséng hãm. A in da Sozialisdischn Oawatajugend söwa woan am Ãfãng de ãndan a weng skeptisch, wås a so a "gschdobfda" biagalicha bea eana faloan håd. Mid da Zaid håd a si doat åwa recht guad integriad und is 1927, nu ois Schulabua und Gimnasiast, sogoa da Foasizende fu sa SAJ-Grupn im fiatn Beziak woan. Åb 1933 is a sogoa fia de Büdungs- und Kuituaoawad fu da gãnzn SAJ zuaschdendi gwén. In deara Zaid håd a d'Familie fum Gerhard Bronner kéna gleant und is mid dénan guad bekãnt gwén.